મને સ્મરણ છે કે, આ અનુવાદ માટે એક સારું નામ માગતી ચિઠ્ઠી મેં નવજીવન મુદ્રણાલયમાં બેસી આશ્રમમાં ગાંધીજી પાસે મોકલી. પ્રથમ તો એમણે ‘શ્રી ભગવદગીતાનો ગુજરાતી તરજુમો’ એવું નામ સૂચવ્યું.—(૪) મને એ અલૂણું લાગવાથી મેં ફરી એમને ચિઠ્ઠી લખી. આમ બે ત્રણ વાર આગ્રહ કર્યા પછી તેમણે ‘એનાસક્તિયોગ’નું ચોટડૂક નામ સૂચવ્યું અને તે જ નામ સાથે આ અનુવાદ બરાબર દાંડીકૂચને દિવસે (તા. ૧૨-૩-૩૦) પ્રકાશિત થયો. તેઓ પોતાના ૮૦ સાથીઓ સાથે આશ્રમમાંથી બહાર પગ મૂકતા હતા તે જ વખતે એની પહેલી નકલ એમના હાથમાં મુકાઈ.